Kahjuks on tõesti nii, et välisesindustest saadav abi on väga piiratud. Põhjus on ilmselt lihtsalt selles, et meie diplomaadid ei saa reeglina ärist aru ja meie saatkondadel puudub ka ressurss millegi reaalsega aidata. On loomulikult ka meeldivaid erandeid nagu hr Margus Solnson, kes hetkel Kasahstanis, aga reegel on siiski, et palju  glamuursem on tegeleda kunstnike, luuletajate ja igasuguse kultuurivahetuse teemadega. 15 aasta äritegemise kestel Venemaal ei ole veel kordagi olnud põhjust ettevõtjana Eesti saatkonda külastada. Kusjuures 6 aastat on meil ka kohapeal tootmine olnud. Aga pruukis mul ainult ühe puhkpilliorkestri koosseisus Venemaal käia ja meile korraldati saatkonnas pidulik vastuvõtt.